钦定古今图书集成/理学汇编/学行典/第196卷 > 马魁
## 钦定古今图书集成/理学汇编/学行典/第196卷 > 马魁

按《济南府志》：“马魁，字士元，禹城人。成化癸卯举人。感
母苦节，就官禄养。除判平阳府，备边有功，升知沧州，
多惠政。迎母就养，转晋藩长史。母病剧，亲为尝粪。及
卒，哀毁骨立。起复，补鲁藩长史。疏发王子不法事，被
寺人左证，返诬重罪。得藩王白其事，仍复官，而王子竟寘于法。人称其忠孝两全云。”